  Виталий Пронин Школаосын берпуметӥ гырлыос жингыртӥзы гинэ, выпускникъёслэн экзаменъёссы кутскизы. Соос кыстӥсько 27-тӥ майысен 1-тӥ июлёзь. Туала куронъя экзамен сётыны пунктъёс радъямын Россиын но кунгож сьӧрысь 52 странаосын. Элькунысьтымы Дышетонъя но наукая министерство ивортэмъя, Удмуртиын 53 пунктысь 675 аудиториос дасямын. ЕГЭ сётон нуналъёсы ваньмаз ужалозы камераос - экзаменлэсь мынэмзэ чаклалозы онлайн амалэн. 59 наблюдательёс нимысьтыз дышетскон пыр ортчизы. Туала пиналъёс оглом 15 предметъя ЕГЭ сётыны быгато вал. Соос пӧлысь 2-ез - математикая но ӟуч кылъя - одно, кылемъёссэ - ас мылкыд каремзыя. Мар вылез? Табере выпускникъёс математикая 1 экзаменэз гинэ бырйыны быгато - база яке профиль люкетсэ. Со сяна, ЕГЭ-я списоке нырысьсэ пыртэмын китай кыл. Россиын сое 43 улосысь 289 пинал сётыны дась луэмзэ вераз. Шаерамы таӵеос ӧз луэ. Шаерысьтымы данакез нылпиос мылкыд каризы обществознаниея, физикая но биологияя ЕГЭ гожтыны. Экзамензы ортчиз ни географиез но литератураез ас мылкыд каремзыя бырйисьёслэн - 778 но 426 выпускникъёс соос пыр потӥзы. Но толон вань выпускникъёс возьматӥзы, макем усто тодо математикаез. Йылпумъянъёс тодмо луозы, ог арня ортчыса. Элина Васильева Туспуктэм басьтэмын "УДМУРТ ДУННЕЛЭН" АРХИВЫСЬТЫЗ  